ОБЩИНСКИ СЪВЕТ – ГР.ЛЪКИ, ОБЛАСТ ПЛОВДИВСКА

Гр.Лъки, ул.”Възраждане” №18, тел.03052/22 88, факс 03052/21 68, е-mail: laki\_obs@abv.bg

 **Р Е Ш Е Н И Е**

 **№ 65**

взето с Протокол № 9

на редовна сесия на ОбС – Лъки

мандат 2023-2027 година, проведена на 30.05.2024г.

**ОТНОСНО:** Приемане на Правилник за изменение и допълнение на Правилника за организацията и дейността на Общинския съвет, неговите комисии и взаимодействието му с общинската администрация.

**ПО ПРЕДЛОЖЕНИЕ НА:** Марияна Паракосова- Председател на ОбС- Лъки.

ОбС – Лъки, основание чл.21, ал.3 от ЗМСМА, при спазване изискванията на чл. 76, ал. 3, чл.77 и чл.79 от Административнопроцесуалния кодекс, чл.8 и чл.28, ал.1 от Закона за нормативните актове и предвид фактическите основания в ДЗ с вх.№116 от 21.05.2024г.

**Р Е Ш И:**

**ПРИЕМА** Правилник за изменение и допълнение на Правилника за организацията и дейността на Общинския съвет, неговите комисии и взаимодействието му с общинската администрация, приет с Решение № 32, взето с Протокол № 5 от 25.01.2024 год.  на Общински съвет – Лъки, както следва:

**§1.** **Изменя чл. 50, ал. 3 и създава нова алинея 4, както следва:**

**Чл. 50. (3)** Три дни преди заседанието Председателят на комисията информира обществеността за предстоящото заседание, като обявява датата, часа и мястото на провеждане на заседанието на предварително определените за това места в общината и на официалната Интернет страница на общината.

**(4)** Дневният ред за всяко предстоящо заседание на постоянните комисии и материалите за него се публикуват на интернет страницата на общината в отворен формат, позволяващ директно извличане на текстова информация, и/или в машинночетим отворен формат.

**§2. Създава нова алинея 4 към чл. 53 със следния текст:**

**Чл. 53. (4)** Заседанията на комисиите се излъчват в реално време в интернет чрез интернет страницата на общинския съвет или на общината, като записите от заседанията се съхраняват на съответната интернет страница.

**§3. Създава нова алинея 5 към чл. 54 със следния текст:**

**Чл. 54. (5)** Председателят на общинския съвет свиква заседанията и определя начина на провеждането им, като осигурява публичност и пряко излъчване на интернет страницата на общината на заседанията по ал. 1, освен ако общинският съвет реши отделно заседание да бъде закрито. За откритите заседания по ал. 1 се прилагат разпоредбите на чл. 28, ал. 3 от ЗМСМА.

**§4.** **Изменя чл. 66, ал. 2 и създава нова алинея 3, както следва:**

**Чл. 66. (2)** Най-малко 7 дни преди заседанието, Председателят на Общинския съвет информира обществеността за предстоящото заседание, като обявява датата, часа и мястото на провеждане на заседанието на предварително определените за това местав общината и на официалната интернет страница на общината.

**(3)** Дневният ред за всяко предстоящо заседание на общинския съвет и материалите за него се публикуват на интернет страницата на общината в отворен формат, позволяващ директно извличане на текстова информация, и/или в машинночетим отворен формат.

**§5.** **Изменя чл. 73, ал. 1, както следва:**

**Чл. 73. (1)** Заседанията на Общинския съвет са открити. Всяко открито заседание на общинския съвет се излъчва в реално време в интернет чрез интернет страницата на общината, като записите от заседанията се съхраняват на нея.

**§6. Създава нова алинея 5 към чл. 74 със следния текст:**

**Чл. 74. (5)** Председателят на общинския съвет свиква заседанията и определя начина на провеждането им, като осигурява публичност и пряко излъчване на интернет страницата на общината на заседанията по ал. 1, освен ако общинският съвет реши отделно заседание да бъде закрито. За откритите заседания по ал. 1 се прилагат разпоредбите на чл. 28, ал. 3 от ЗМСМА.

**§7. Изменя чл. 96, ал. 1 и създава нова алинея 3, както следва:**

**Чл. 96. (1)** За всяко заседание на общинския съвет се води протокол. Протоколът се води от служителя от звеното по чл. 29а, ал. 2 от ЗМСМА, и се подписва от него и от Председателя на Общинския съвет.

**(3)** Протоколът по ал. 1 се публикува на интернет страницата на община Лъки, Раздел „Общински съвет“ в отворен формат, позволяващ директно извличане на текстова информация, и/или в машинночетим отворен формат.

**§8. Изменя чл. 97, както следва:**

**Чл. 97.** Общинските съветници имат право в седемдневен срок от деня на заседанието да прегледат протокола и да поискат поправки в него. Възникналите спорове се решават от ОбС на следващото заседание. При изискване на конкретен протокол от заседание на ОбС, общинските съветници попълват писмено заявление.

**§9. Създава нова алинея 2 към чл. 104 със следния текст:**

**чл. 104 (2)** Актовете на общинския съвет се разгласяват на населението на общината в 7-дневен срок от приемането им чрез средствата за масово осведомяване, чрез интернет страницата на общинския съвет или на общината и на таблото за обяви в сградата на община Лъки. Оспорването, спирането, отмяната или потвърждаването на оспорените актове на общинския съвет се разгласява по същия ред. Актовете на общинския съвет се обнародват в "Държавен вестник", когато това е предвидено със закон.

**§10. Разпоредбата на чл. 104 става чл. 104, алинея 1.**

**§11. Създава нов чл. 120а, както следва:**

**чл. 120а.** В общинския съвет се създава и поддържа публичен електронен регистър на питанията по чл. 33, ал. 1, т. 4 от ЗМСМА и отговорите към тях. Питанията и отговорите към тях се публикуват на интернет страницата на общината в отворен формат, позволяващ директно извличане на текстова информация, и/или в машинночетим отворен формат.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

 **§1.** Правилника за изменение и допълнение на Правилника за организацията и дейността на Общински съвет, неговите комисии и взаимодействието му с общинската администрация, е приет с Решение № 65, взето с протокол № 9 от 30.05.2024 година и влиза в сила от датата на влизане в сила на решението, с изключение на чл. 53, ал. 4 и чл. 73, ал. 1, предл. второ.

 **§2.** Разпоредбите на чл. 53, ал. 4 и чл. 73, ал. 1, предл. второ влизат в сила от 01.07.2024 година.

**Мотиви:** Настоящото решение е прието на основание чл. 21, ал. 3 от ЗМСМА, при спазване изискванията на чл. 76, ал. 3, чл. 77 и чл. 79 от Административнопроцесуалния кодекс, чл. 8 и чл. 28, ал. 1 от Закона за нормативните актове и предвид фактическите основания в ДЗ с вх.№116 от 21.05.2024г.от Председателя на ОбС Лъки.

Общ брой общински съветници - 11

Брой присъствали на гласуването - 7

Брой гласували “За” - 7

# Брой гласували “Против” - 0

# Брой гласували “Въздържал се” - 0

**Приема се.**

**Председател на ОбС :**

 /Марияна Паракосова/

ОБЩИНСКИ СЪВЕТ – ГР.ЛЪКИ, ОБЛАСТ ПЛОВДИВСКА

Гр.Лъки, ул.”Възраждане” №18, тел.03052/22 88, факс 03052/21 68, е-mail: laki\_obs@abv.bg

 **Р Е Ш Е Н И Е**

 **№ 66**

взето с Протокол № 9

на редовна сесия на ОбС – Лъки

мандат 2023-2027 година, проведена на 30.05.2024г.

**ОТНОСНО:** Разрешаване изработването на проект за изменение на ПУП-ПРЗ за имот с кад.№228 по Кадастралния план на с.Югово, общ.Лъки, обл. Пловдив, за който е отреден УПИ VI-228, кв.16 и улица между о.т.126 и о.т.167 по ПУП на с.Югово, общ.Лъки, обл. Пловдив.

**ПО ПРЕДЛОЖЕНИЕ НА:** инж. Валентин Симеонов- Кмет на Община Лъки.

ОбС – Лъки, на основание чл.21, ал.1, т.11 и ал.2 от ЗМСМА, в изпълнение на чл.124а, ал.1, изр.1 и ал.5, чл.124б, ал.1, чл.125, във връзка с чл.110, ал.1, т.1 и чл.208 от ЗУТ и докладна записка с вх. №114/20.05.2024 год. от Кмета на Община Лъки

**Р Е Ш И:**

1. Разрешава изработването на проект за изменение на ПУП-ПРЗ за имот с кад.№228 по Кадастралния план на с.Югово, общ.Лъки, обл. Пловдив, за който е отреден УПИ VI-228, кв.16 и улица между о.т.126 и о.т.167 по ПУП на с.Югово, общ.Лъки, обл. Пловдив.

2. На основание чл.124а, ал.7, изр.2, определя:

- обхват на проекта: имот с кад.№228 по Кадастралния план на с.Югово, общ.Лъки, обл. Пловдив, за който е отреден УПИ VI-228, кв.16 и улица между о.т.126 и о.т.167 по ПУП на с.Югово, общ.Лъки, обл. Пловдив;

- цел и задача на проекта: изработването на проект за изменение на ПУП-ПРЗ имот с кад.№228 по Кадастралния план на с.Югово, общ.Лъки, обл. Пловдив, за който е отреден УПИ VI-228, кв.16 и улица между о.т.126 и о.т.167 по ПУП на с.Югово, общ.Лъки, обл. Пловдив;

- вид подробен устройствен план: план за регулация и застрояване /ПРЗ/ по чл.110, ал.1, т.1 от ЗУТ;

3. На основание чл.124б, ал.1 от ЗУТ одобрява приложеното техническо задание за изготвянето на ПУП-ПРЗ.

**Мотиви:** Настоящото решение е прието на основание чл.21, ал.1, т.11 и ал.2 от ЗМСМА, в изпълнение на чл.124а, ал.1, изр.1 и ал.5, чл.124б, ал.1, чл.125, във връзка с чл.110, ал.1, т.1 и чл.208 от ЗУТ и докладна записка с вх. №114/20.05.2024 год. от Кмета на Община Лъки.

Общ брой общински съветници - 11

Брой присъствали на гласуването - 7

Брой гласували “За” - 7

# Брой гласували “Против” - 0

# Брой гласували “Въздържал се” - 0

# **Приема се.**

**Председател на ОбС :**

 /Марияна Паракосова/

ОБЩИНСКИ СЪВЕТ – ГР.ЛЪКИ, ОБЛАСТ ПЛОВДИВСКА

Гр.Лъки, ул.”Възраждане” №18, тел.03052/22 88, факс 03052/21 68, е-mail: laki\_obs@abv.bg

 **Р Е Ш Е Н И Е**

 **№ 67**

взето с Протокол № 9

на редовна сесия на ОбС – Лъки

мандат 2023-2027 година, проведена на 30.05.2024г.

**ОТНОСНО:** Определяне на представител на Община Лъки в редовно общо събрание на акционерите в „Университетска многопрофилна болница за активно лечение – Пловдив“ АД – гр. Пловдив.

 **ПО ПРЕДЛОЖЕНИЕ НА:** инж. Валентин Симеонов- Кмет на Община Лъки.

ОбС – Лъки, на основание чл.21, ал.1, т.23 от ЗМСМА, във връзка с Писмо входящ № К-1093/15.05.2024г. от „Университетска многопрофилна болница за активно лечение – Пловдив“ АД – гр.Пловдив, с Покана към писмото с изх.№ П-393/29.04.2024 г. за провеждане на **редовно годишно общо събрание на акционерите** на болницата и докладна записка с вх. №117/21.05.2024 год. от Кмета на Община Лъки

**Р Е Ш И:**

1. **Определя и изрично упълномощава лицето:**

 ***Инж. Елеонора Стефанова Димитрова- гл. експерт ОЗКПОДПМСД***

да представлява Община Лъки в **редовното годишно общо събрание на акционерите** на „Университетска многопрофилна болница за активно лечение – Пловдив“ АД – гр.Пловдив, което ще се проведе на 12.06.2024 г., от 11.00 ч. в Заседателната зала на болницата, а при липса на кворум ще се насрочи и проведе на 27.06.2024 г. от 11.00ч. на същото място при същия дневен ред.

1. **Указва начина на гласуване по точките от дневния ред, както следва:**

*Гласуване „ЗА / ПРОТИВ / ВЪЗДЪРЖАЛ СЕ“*

**по т.1 от дневния ред:** Доклад на съвета на директорите за дейността на дружеството през 2023 година

*Проект на Решение*: Общото събрание на акционерите приема доклада на съвета на директорите за дейността на дружеството през 2023 г.

**Община Лъки гласува: *„ВЪЗДЪРЖАЛ СЕ“***

**по т.2 от дневния ред:** Одобряване на годишния финансов отчет на дружеството за 2023 година, заверен от регистриран одитор

*Проект на Решение*: Общото събрание на акционерите одобрява годишния финансов отчет на дружеството за 2023г., заверен от регистрирания одитор.

**Община Лъки гласува: *„ВЪЗДЪРЖАЛ СЕ“***

**по т.3 от дневния ред:** Разпределение на печалбата на дружеството за 2023 година

*Проект на Решение*: Общото събрание на акционерите взема решение за разпределяне на печалбата на дружеството за 2023 година по следния начин: 10% /десет процента/ от печалбата на дружеството за 2023 г. се разпределя за попълване на фонд резервен и останалата част от печалбата се разпределя за покриване на загуби от предходни години.

**Община Лъки гласува: *„ВЪЗДЪРЖАЛ СЕ“***

**по т.4 от дневния ред:** Освобождаване от отговорност на членовете на съвета на директорите за дейността им през 2023 година

*Проект на Решение:* Общото събрание на акционерите освобождава от отговорност членовете на съвета на директорите за дейността им през 2023 година.

**Община Лъки гласува: *„ВЪЗДЪРЖАЛ СЕ“***

**по т.5 от дневния ред:** Избор на регистриран одитор за 2024 година

*Проект на Решение*: Общото събрание на акционерите избира и назначава предложения регистриран одитор за 2024 година.

**Община Лъки гласува: *„ВЪЗДЪРЖАЛ СЕ“***

**по т.6 от дневния ред:** Промяна в капитала на дружеството

*Проект на Решение*: **Общото събрание на акционерите приема предложената промяна в капитала на дружеството** съгласно ПРЕДЛОЖЕНИЯТА на държавата-акционер, обективирани в приложенията към **Писмо** с изх. №20-00-321/22.03.2024 г. на МЗ, вх.№МЗ-53/27.03.2024 г. на „УМБАЛ-Пловдив“ АД град Пловдив, което е неразделна част от настоящия протокол, както следва: Общото събрание на акционерите увеличава капитала на дружеството от 12 149 040 лв. (1 214 904 броя поименни акции) на 13 853 230 лв. (1 385 323 броя поименни акции) с размера на получените през 2021 г. и 2022 г. от държавата и усвоени средства за капиталови разходи в размер на 1 704 190 лв., чрез записване на нови 170 419 бр. акции на държавата с номинална стойност 10 лева.

**Община Лъки гласува: *„ВЪЗДЪРЖАЛ СЕ“***

**по т.7 от дневния ред:** Промяна в Устава на дружеството –

*Проект на Решение:* **Общото събрание на акционерите приема предложената промяна в Устава на дружеството**, съгласно ПРЕДЛОЖЕНИЯТА на държавата-акционер, обективирани в приложенията към **Писмо** с изх.№20-00-321/22.03.2024 г. на МЗ, вх.№МЗ-53/27.03.2024 г. на „УМБАЛ-Пловдив“ АД град Пловдив, което е неразделна част от настоящия протокол, както следва: **Общото събрание на акционерите приема предложението за изменение и допълнение на Устава на дружеството**:

Чл.7, ал.1 от Устава: Думите „12 149 040 (дванадесет милиона сто четиридесет и девет хиляди и четиридесет)“ се заменят с думите 13 853 230 лв. (тринадесет милиона осемстотин петдесет и три хиляди двеста и тридесет лева), като текстът придобива следното съдържание:

„Чл.7, ал.1 Размерът на капитала на дружеството е: 13 853 230 лв. (тринадесет милиона осемстотин петдесет и три хиляди двеста и тридесет лева).“

Чл.7, ал.2 от Устава: Думите „1 214 904 (един милион двеста и четиринадесет хиляди деветстотин и четири)“ се заменят с думите „1 385 323 (един милион триста осемдесет и пет триста двадесет и три)“, като текстът придобива следното съдържание:

„Чл.7, ал.2 Капиталът се разпределя в „1 385 323 (един милион триста осемдесет и пет триста двадесет и три)“ поименни акции, всяка от които с номинална стойност 10 (десет) лева.“

Чл.7, ал.5 придобива следното съдържание:

Чл.7, ал.5 Капиталът е разпределен, както следва:

За държавата, представлявана от Министъра на здравеопазването – 85,28 (осемдесет и пет цяло и двадесет и осем стотни) на сто от капитала, представляващи 1 181 432 (един милион сто осемдесет и един четиристотин тридесет и два) броя поименни акции, всяка от които с номинална стойност 10 (десет) лева;

За община Асеновград – 1,35 (едно цяло тридесет и пет стотни) на сто от капитала или 18 756 (осемнадесет хиляди седемстотин петдесет и шест) броя поименни акции, всяка от които с номинална стойност 10 (десет) лева;

За община Брезово – 0,18 (нула цяло и осемнадесет стотни) на сто от капитала или 2 552 (две хиляди петстотин петдесет и два) броя поименни акции, всяка от които с номинална стойност 10 (десет) лева;

За община Калояново – 0,28 (нула цяло двадесет и осем стотни) на сто от капитала или 3 825 (три хиляди осемстотин двадесет и пет) броя поименни акции, всяка от които с номинална стойност 10 (десет) лева;

За община Карлово – 1,47 (едно цяло четиридесет и седем стотни) на сто от капитала или 20 321 (двадесет хиляди триста двадесет и един) броя поименни акции, всяка от които с номинална стойност 10 (десет) лева;

За община Лъки – 0,09 (нула цяло и девет стотни) на сто от капитала или 1 272 (хиляда двеста седемдесет и два) броя поименни акции, всяка от които с номинална стойност 10 (десет) лева;

За община Марица – 0,64 (нула цяло шестдесет и четири стотни) на сто от капитала или 8 869 (осем хиляди осемстотин шестдесет и девет) броя поименни акции, всяка от които с номинална стойност 10 (десет) лева;

За община Пловдив – 6,96 (шест цяло и деветдесет и шест стотни) на сто от капитала или 96 425 (деветдесет и шест хиляди сто четиристотин двадесет и пет) броя поименни акции, всяка от които с номинална стойност 10 (десет) лева;

За община Първомай – 0,66 (нула цяло шестдесет и шест стотни) на сто от капитала или 9 190 (девет хиляди сто и деветдесет) броя поименни акции, всяка от които с номинална стойност 10 (десет) лева;

За община Раковски – 0,59 (нула цяло петдесет и девет стотни) на сто от капитала или 8 145 (осем хиляди сто четиридесет и пет) броя поименни акции, всяка от които с номинална стойност 10 (десет) лева;

За община Родопи – 0,82 (нула цяло осемдесет и две стотни) на сто от капитала или 11 426 (единадесет хиляди четиристотин двадесет и шест) броя поименни акции, всяка от които с номинална стойност 10 (десет) лева;

За община Садово – 0,33 (нула цяло тридесет и три стотни) на сто от капитала или 4 581 (четири хиляди петстотин осемдесет и един) броя поименни акции, всяка от които с номинална стойност 10 (десет) лева;

За община Съединение – 0,25 (нула цяло двадесет и пет стотни) на сто от капитала или 3 455 (три хиляди четиристотин петдесет и пет) броя поименни акции, всяка от които с номинална стойност 10 (десет) лева;

За община Хисаря – 0,34 (нула цяло тридесет и четири стотни) на сто от капитала или 4 645 (четири хиляди шестотин четиридесет и пет) броя поименни акции, всяка от които с номинална стойност 10 (десет) лева;

За община Кричим – 0,18 (нула цяло и осемнадесет) на сто от капитала или 2 459 (две хиляди четиристотин петдесет и девет) броя поименни акции, всяка от които с номинална стойност 10 (десет) лева;

За община Перущица – 0,11 (нула цяло и единадесет стотни) на сто от капитала или 1 522 (хиляда петстотин двадесет и два) броя поименни акции, всяка от които с номинална стойност 10 (десет) лева;

За община Стамболийски – 0,47 (нула цяло и четиридесет и седем стотни) на сто от капитала или 6 448 (шест хиляди четиристотин четиридесет и осем) броя поименни акции, всяка от които с номинална стойност 10 (десет) лева;“

**Община Лъки гласува: *„ВЪЗДЪРЖАЛ СЕ“***

1. **В случай на необходимост да бъде преупълномощено лицето:**

***Емилия Вескова Стоянова- Секретар на община Лъки***, **със същия обем пълномощията по т.II от настоящото решение.**

**Мотиви:** Настоящото решение е прието на чл.21, ал.1, т.23 от ЗМСМА, във връзка с Писмо входящ № К-1093/15.05.2024г. от „Университетска многопрофилна болница за активно лечение – Пловдив“ АД – гр.Пловдив, с Покана към писмото с изх.№ П-393/29.04.2024 г. за провеждане на **редовно годишно общо събрание на акционерите** на болницата и докладна записка с вх. №117/21.05.2024 год. от Кмета на Община Лъки.

Общ брой общински съветници - 11

Брой присъствали на гласуването - 7

Брой гласували “За” - 7

# Брой гласували “Против” - 0

# Брой гласували “Въздържал се” - 0

**Приема се.**

**Председател на ОбС :**

 /Марияна Паракосова/